Hidrogen cecair

Hidrogen cecair (atau cecair hirogen, disingkatkan sebagai LH2 atau LH2) ialah unsur hidrogen yang berkeadaan cecair. Unsur ini ditemui secara semulajadinya dalam bentuk molekul H2.

H2 disejukkan bawah titik genting hidrogen pada 33 K agar unsur tersebut dapat wujud dalam bentuk cecair, namun ia jharus disejukkan sehingga 20.28 KIPTS-1968, iupac.org, Dicapai pada 12 Jun 2009 (−423.17 °F/−252.87 °C)Properties Of Gases. Roymech.co.uk. Dicapai pada 28 Ogos 2011.untuk mencapai keadaan cecair yang penuh tanpa kecenderungannya mendidih pada tekanan atmosfera. Satu cara biasa memperoleh cecair hidrogen ini ialah melalui suatu pemampat yang mirip enjin jet dari segi fungsi dan reka bentuknya. Cecair ini secara umunya digunakan sebagai penyimpanan hidrogen berkepekatan tinggi. Penyimpanan hidrogen mengambil ruang yang lebih kecil dalam bentuk cecairnya berbanding bentuk gasnya pada suhu dan tekanan yang biasa, sepertimana gas-gas lain; namun ketumpatan cecairnya sangat rendah berbanding bahan-bahan api biasa yang lain. Apabila gas hidrogen ini telah dicecairkan, ia boleh disimpan dalam bentuk cecairnya dalam bekas yang berpenebat haba dan bertekanan tinggi.

 Sifat 
Pembakaran cecair ini dengan adanya oksigen menghasilkan wap air yang boleh disejukkan bersama baki cecair hidrogen tersebut. Hidrogen cecair juga mempunyai tenaga tertentu yang lebih tinggi berbanding gasolin, gas asli atau diesel.Hydrogen As an Alternative Fuel . Almc.army.mil. Retrieved on 28 Ogos 2011.

Ketumpatan hidrogen cecair hanyalah sebanyak 70.99 g/L (pada 20 K) iaitu ketumpatan relatif sebanyak 0.07 sahaja. Meskipun tenaga tertentunya dikira sekitar dua kali bahan-bahan api lain, nilai tenaga tersebut memberikannya ketumpatan tenaga  yang berisipadu begitu rendah.

Takat ganda tiga hydrogen ialah pada 13.81 K 7.042 kPa.Cengel, Yunus A. and Turner, Robert H. (2004). Fundamentals of thermal-fluid sciences, McGraw-Hill, m/s. 78, 

 Kegunaan 
Cecair hidrogen merupakan bahan api roket cecair yang umum untuk kegunaan sains roket. Pentadbiran Aeronautik dan Angkasa Kebangsaan dan Tentera Udara Amerika Syarikat masing-masing memiliki banyak stok simpanan cecair ini dengan keupayaan storan sebanyak 3.8 juta liter atau 1 juta galon Amerika) setiap tangki.

 Rujukan 

Kategori:Bahan api cecair
Kategori:Gas industri
Kategori:Hidrogen